section_heading: Životopis
paragraph_text: Osnovnu školu pohađao je u Jelsi, Kotoru i Budvi. Gimnaziju i Pomorsku akademiju završio je 1929. u Kotoru, a geodetski smjer srednje Tehničke škole u Zagrebu 1932. Diplomirao je 1936. na Geodetskom odsjeku Visoke tehničke škole u Pragu. Habilitirao se 1956. na Arhitektonsko-građevinsko-geodetskom fakultetu radom "Prilog poznavanju djelovanja sistematskih pogrešaka u poligonometriji primjenom optičkog mjerenja duljina teodolitom i bazisnom letvom".